ສຫລ ຍອມຮັບວ່າ ຂາດຕົກບົກຜ່ອງ ກ່ອນການໂຈມຕີ ຢູ່ ເບັງກາຊີ
ກະຊວງການຕ່າງປະເທດສະຫະລັດ ຍອມຮັບວ່າ ມີການຂາດຕົກບົກຜ່ອງແທ້ ກ່ອນການໂຈມຕີ ສະຖານກົງສົນ ສຫລ ທີ່ເມືອງເບັງກາຊີ.
ກະຊວງການຕ່າງປະເທດສະຫະລັດ ຮັບຮູ້ວ່າ ໄດ້ເກີດຄວາມຜິດ ພາດກ່ອນການໂຈມຕີກົງສຸນສະຫະລັດໃນວັນທີ 11 ກັນຍາຜ່ານ ມາທີ່ເມືອງ Benghazi ປະເທດລີເບຍຊຶ່ງໄດ້ສັງຫານເອກອັກຄະ ລັດຖະທູດປະຈໍາລີເບຍທ່ານ Christopher Stevens ແລະນັກ ການທູດອາເມຣິກັນອີກສາມຄົນ ຮອງລັດຖະມົນຕີການຕ່າງປະເທດສະຫະລັດ ທ່ານ William Burns ແລະທ່ານ Thomas Nides ໄດ້ໃຫ້ການຕໍ່ສະພາສູງ ໃນວັນພະຫັດວານນີ້ແລະລົງຄວາມເຫັນວ່າ ບັນດາເຈົ້າໜ້າທີ່ ສະຫະລັດໄດ້ລົ້ມແຫຼວ ໃນການມອງເບິ່ງພາບລວມ ກ່ອນການ ໂຈມຕີເກີດຂຶ້ນ ໃນວັນພຸດຜ່ານມາ ຫົວໜ້າຮັກສາຄວາມປອດໄພ ຂອງກະຊວງ ການຕ່າງປະເທດສະຫະລັດ ໄດ້ລາອອກຈາກໜ້າທີ່ແລະເຈົ້າໜ້າທີ່ອີກສາມຄົນໄດ້ຖືກສັ່ງ ໃຫ້ພັກການຊົ່ວຄາວຫລັງຈາກຄະນະກໍາມະການສືບສວນທີ່ເປັນອິດສະຫຼະອອກລາຍງານ ກ່ຽວກັບການໂຈມຕີ